ПРОТОКОЛ №37
ОТ ЗАСЕДАНИЕТО НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 11.09.2017 г. от 12,30 часа

ПРИСЪСТВАТ: Вероника Имова, Любка Богданова, Александър Еленков, Цветинка Пашкунова, Деспина Георгиева, Бонка Дечева, Стела Дандарова, Галя Георгиева, Даниела Костова

Отсъстват: Виолета Главинова, Весислава Иванова, Каролина Неделчева, Камен Иванов, Милка Итова, Юлия Ковачева, Бонка Янкова, Ценка Георгиева. 

На заседанието присъстваха: 
Цветанка Тиганчева – началник-отдел „Конкурси на магистрати“, 
Николина Георгиева - началник-отдел „Атестиране и кариерно развитие на съдии“. 
 
Протоколирал: Илина Йосифова

Допълнителни точки, включени за разглеждане в дневния ред на Комисията по атестирането и конкурсите 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

ВКЛЮЧВА следните допълнителни точки в дневния ред на Комисията по предложенията и атестирането, за разглеждане: Р-3, Р-4

РАЗНИ

Р-1. ОТНОСНО: Произнасяне по допустимостта на кандидатите - участници в процедура за избор на административeн ръководител - председател на Административен съд - Бургас и Районен съд - Златоград, открита с решение на Съдийската колегия на Висшия съдебен съвет по протокол №26/26.06.2017 г. (обн. в ДВ бр. 52/30.06.2017 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

1.1. ДОПУСКА, на основание чл.194а, ал. 2 от ЗСВ, до участие в процедури за избор за заемане на длъжността „административeн ръководител – председател“ в органите на съдебната власт, обявени с решение на Съдийската колегия на ВСС по протокол 26/20.06.2017 г. (обн. в ДВ бр. 52/30.06.2017 г.) следните кандидати:

Административен ръководител –– председател на 
Административен съд - Бургас

ДОПУСНАТИ КАНДИДАТИ

Вх.№	Име	Заемана длъжност към момента	
			
ВСС-9157/03.07.2017 г.	Веселин Валентинов Енчев	Съдия в АдмС - Бургас	
ВСС-10331/26.07.2017 г.	Христо Йорданов Христов	Съдия в АдмС - Бургас	
ВСС-10432/27.07.2017 г.	Панайот Павлов Генков	и.ф. адм. ръководител – председател на  АдмС - Бургас	

Административен ръководител –– председател на 
Районен съд - Златоград

ДОПУСНАТ КАНДИДАТ

Вх.№	Име	Заемана длъжност към момента	
			
ВСС-10408/27.07.2017 г.	Сунай Юсеин Осман	адм. ръководител – председател на РС Ардино	

1.2. Обявява, на основание чл. 194а, ал.4 от Закона за съдебната власт, списъкът на допуснатите кандидати за участие в избора кандидати по т. 12.1 на страницата на ВСС в Интернет.

1.3. ВНАСЯ заключението за съответствие на кандидатите за административни ръководители с изискванията на чл. 167, ал. 5, чл.169, ал. 1 и чл. 170, ал. 1-3 от ЗСВ в откритите с решение на Съдийската колегия на ВСС по протокол 26/20.06.2017 г. (обн. в ДВ бр. 52/30.06.2017 г.) процедури за избор, в заседание на Съдийската колегия на ВСС, насрочено за 12.09.2017 г., за обсъждане на възможни дати за провеждане на събеседване с допуснатите кандидати.

Мотиви: При определяне на датите за провеждане на всеки избор следва да се вземе предвид изискването на чл. 58, ал. 1 от Наредба №1 за конкурсите за магистрати и за избор на административни ръководители в органите на съдебната власт кандидатите да бъдат поканени за събеседването най – малко 14 дни преди датата на заседанието, както и да се съобрази технологичното време, необходимо за изготвяне на становища относно притежаваните професионални  и нравствени качества на кандидатите, съгласно чл. 54 и чл.56 от Наредбата.

Р-2. ОТНОСНО: Запознаване на членовете на КАК-СК с решение на Съдийската колегия на Висшия съдебен съвет по протокол №28/04.07.2017 г., т. 16.3, във връзка с изтичащия мандат на Комисията по атестирането и конкурсите при Съдийската колегия на Висшия съдебен съвет.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

2. Приема решението на Съдийската колегия на Висшия съдебен съвет по протокол №28/04.07.2017 г., т. 16.3, за запознаване. 

ДОПЪЛНИТЕЛНИ ТОЧКИ

Р-3. ОТНОСНО: Предложение от административния ръководител - председател на Апелативен съд - Бургас за отлагане освобождаването на Георги Кирилов Кошничаров от заеманата длъжност „съдия“ в Апелативен съд - Бургас, на основание чл. 165, ал. 1, т. 1 от ЗСВ. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

3.1. Предлага на Съдийската колегия на ВСС да отложи разглеждането на т. 16 от дневния ред за заседанието, насрочено на 12.09.2017 г. 

3.2. Указва на административния ръководител – председател на Апелативен съд – Бургас, че следва надлежно да уведоми Комисията по атестирането и конкурсите към Съдийската колегия на ВСС за развитието на процеса по ВНЧД №190/2017 г. по описа на Апелативен съд – Бургас, с оглед докладване на Съдийската колегия на заявлението за освобождаване на Георги Кирилов Кошничаров от заеманата длъжност „съдия“ в Апелативен съд - Бургас, на основание чл. 165, ал. 1, т. 1 от ЗСВ, след изготвяне на съдебния акт и мотивите по горепосоченото дело. 

Р-4. ОТНОСНО: Извлечение от протокол № 29/21.08.2017 г. на Комисия по правни и институционални въпроси към Пленума на Висшия съдебен съвет относно писмо от Министерството на правосъдието с искане за определяне на представители за участие в срещи с представители на Европейската комисия (ЕК) в рамките на експертна мисия в България по Механизма за сътрудничество и оценка (МСО) в периода 26-28.09.2017 г., и искане за предоставяне на информация за изпълнението на препоръките от Доклада на ЕК от януари 2017 г. по МСО.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

4. Одобрява изготвената информация и изпраща на Комисията по правни и институционални въпроси. 

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ: 

ВЕРОНИКА ИМОВА (п)